CELEX: 62014CN0217
Language: hu
Date: 2014-05-02 00:00:00
Title: C-217/14. sz. ügy: 2014. május 2-án benyújtott kereset – Európai Bizottság kontra Írország

14.7.2014   
            
            
               HU
            
            
               Az Európai Unió Hivatalos Lapja
            
            
               C 223/6
            
         2014. május 2-án benyújtott kereset – Európai Bizottság kontra Írország
   (C-217/14. sz. ügy)
   2014/C 223/09
   Az eljárás nyelve: angol
   
      Felek
   
   
      Felperes: Európai Bizottság (képviselők: P. Hetsch, L. Flynn és K. Herrmann meghatalmazottak)
   
      Alperes: Írország
   
      Kereseti kérelmek
   
   A felperes azt kéri, hogy a Bíróság:
   
               —
            
            
               állapítsa meg, hogy a villamos energia belső piacára vonatkozó közös szabályokról és a 2003/54/EK irányelv hatályon kívül helyezéséről szóló, 2009. július 13-i 2009/72/EK európai parlamenti és tanácsi irányelv (1) tekintetében Írország nem fogadta el legkésőbb 2011. március 3-ig az irányelv 2. cikkének 8., 18., 21., 22., 32., 33. és 34. pontjában szereplő meghatározások, valamint a 9. cikkének (11) bekezdésével együttesen értelmezett ugyanezen cikk (1)–(7) és (12) bekezdésében, 16. cikkének második és harmadik mondatában, valamint 16. cikkének (2) és (3) bekezdésében, 38. cikke (1) bekezdésének második mondatában, 39. cikkének (1), (4) és (8) bekezdésében, 40. cikkének (1)–(3), (5) és (7) bekezdésében megállapított követelmények átültetéséhez szükséges rendelkezéseket; vagy mindesetre nem közölte a Bizottsággal mindezeket az intézkedéseket, és ezáltal Írország nem teljesítette az ezen irányelv 49. cikkének (1) bekezdéséből eredő kötelezettségeit;
            
         
               —
            
            
               a jogalkotási eljárásban elfogadott irányelv átültetéséhez szükséges intézkedések közlésére vonatkozó kötelezettsége teljesítésének elmulasztása miatt az EUMSZ 260. cikk (3) bekezdésének megfelelően a Bíróság ítélete kihirdetésének időpontjától kezdődően szabjon ki napi 20  358 EUR összegű, az Unió saját forrásainak számlájára fizetendő kényszerítő bírságot; és
            
         
               —
            
            
               Írországot kötelezze a költségek viselésére.
            
         
      Jogalapok és fontosabb érvek
   
   Az irányelv átültetésének határideje 2011. március 3-án lejárt.
   
      (1)  HL L 211., 55. o.